شەفەق نیوز/ فەرماندەی پۆلیس میسان، ئمڕوو پەنجشەممە، تووشهاتن ژمارەیگ لە ئەندامەیلی لە مەوقەی وەجیهاوردن ئەرکەیلیان لە جیوەجیکردن قەیەغەی هاتووچگن، و مقەیەتی کادرە تەندروسیەگان راگەیان.فەرماندەگە لە بەیاننامەیگ ئمڕو وت: ئەندامەیل پۆلیس ، ئەرک خوەیان لە پارێزگاگە وەجی تیەرن، لە جیوەجیکردن قەیەغەی هاتووچگنەگە ومقیەتی دامەزراوە تەندروسیەگان وکادرە پزشکەیەگان، وەداخەو لە مەوقەی ئەنجامدان ئەرکیان لە پارێزگاگە ، ٧٠ پۆلیس تووشهاتن وە ڤایڕۆس کۆڕۆنا ك ٣ ئەفسەرە ها له‌ناویان.بەیاننامەگە هەمیش وت: فەرماندەگە و ئەندامەیلی هیمان وەردەوامن لە ئەرکەگەیان ئه‌را چەسپانن قەیەغەی هاتووچگن، و وەجیهاوردن گشت بڕیارەیل شانەی قەیرانەگە لە پارێزگاگە. وئاماژەدا وە پەیمان خوەی ئەرا خەڵک پارێزگاگە لە مقەیەتیان، وهیمان هانە یەک سەنگەر وەل کادرە تەندروسیەگان، ئەرا دویره‌وخستن مەترسی پەتاگە لە پارێزگاگە.فەرمانگەگە بانگەوازی کرد ئەرا خەڵک پارێزگاگە، وە پابەندی و دەسمیەت برایلیان لە هێزە ئەمنیەگان، وه‌ مەنینیان لە ماڵەیل خوەیان، چوونکە وڵاتەگە هالە قەیران تەندروسی سه‌ختێگ.
